Ar mintin-mañ (2 06) e ta glaouerion (martinets) a-herr trema ar fenestr mand on. Ar re gentañ a welan a vintin, tremenet o deus an noz uhel-uhel evel kustum. Tremen a raont tost. Gwelet a ran lod anezhe get un tachad gwenn-kann en o fenn. Kurius. Pa dostaont e welan e tougont pluñv en o figos. Tremen a raont tost hag estroc'h evit ur wezh evel pa vehent é klask un  tachad da neizhiiñ. Met evit bout lojik e tlehent choaz al lec'h e-raok kas pluñv a-barzh... hag oc'hpenn d'ar prantad-mañ o deus choazet o lec'h normalamant ! N'eo ket evit debriñ naket e tremenont evel-se, lan o beg a bluñvennigoù, penaos gober ? Neuze, just evit c'hoari ????